CELEX: 32015D1959
Language: et
Date: 2015-07-01 00:00:00
Title: Komisjoni delegeeritud otsus (EL) 2015/1959, 1. juuli 2015, mis käsitleb kanalisatsioonitehniliste toodete suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011 (EMPs kohaldatav tekst)

30.10.2015   
            
            
               ET
            
            
               Euroopa Liidu Teataja
            
            
               L 284/184
            
         KOMISJONI DELEGEERITUD OTSUS (EL) 2015/1959,
   1. juuli 2015,
   mis käsitleb kanalisatsioonitehniliste toodete suhtes kohaldatavaid toimivuse püsivuse hindamise ja kontrollimise süsteeme vastavalt Euroopa Parlamendi ja nõukogu määrusele (EL) nr 305/2011
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eriti selle artikli 60 punkti h,
   ning arvestades järgmist:
   
               (1)
            
            
               Kanalisatsioonitehniliste toodete vastavustõendamise menetlus ja kohaldatavad tehnilised kirjeldused on sätestatud komisjoni otsuses 97/464/EÜ (2).
            
         
               (2)
            
            
               Otsuses 97/464/EÜ ei ole sätestatud üksikasjalikke kriteeriume kanalisatsioonitehniliste toodete, eelkõige vaatlus- ja sadeveekaevude pealisosade tuletundlikkustoimivuse suhtes kohaldatavate toimivuse püsivuse hindamise ja kontrollimise süsteemide valimiseks.
            
         
               (3)
            
            
               Määruse (EL) nr 305/2011 V lisas sätestatud süsteeme tuleks kanalisatsioonitehniliste toodete toimivuse hindamiseks täpsemalt valida. See peaks andma tootjatele tõhusama juurdepääsu siseturule ning suurendama seega kogu ehitustööstuse konkurentsivõimet.
            
         
               (4)
            
            
               Otsus 97/464/EÜ tuleks kehtetuks tunnistada ning selguse ja läbipaistvuse huvides asendada,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevat otsust kohaldatakse I lisas osutatud kanalisatsioonitehniliste toodete suhtes.
   Artikkel 2
   Artiklis 1 osutatud kanalisatsioonitehniliste toodete põhiomadustega seotud toimivuse püsivust hinnatakse ja kontrollitakse II lisas sätestatud süsteemide kohaselt.
   Artikkel 3
   Otsus 97/464/EÜ tunnistatakse kehtetuks.
   Viiteid kehtetuks tunnistatud otsusele käsitatakse viidetena käesolevale otsusele.
   Artikkel 4
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 1. juuli 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 88, 4.4.2011, lk 5.
   
      (2)  Komisjoni otsus 97/464/EÜ, 27. juuni 1997, nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta kanalisatsioonitehniliste toodete nõuetele vastavuse tõendamisel (EÜT L 198, 25.7.1997, lk 33).
   
      I LISA
      
         TOOTED
      
      Käesolevat otsust kohaldatakse järgmiste toodete suhtes:
      
                  1)
               
               
                  tagasivoolu tõkestavad seadmed: õhutusklapp torude õhutamiseks;
               
            
                  2)
               
               
                  heitvete pumbajaamade ja kanalisatsioonipumplate komplektid;
               
            
                  3)
               
               
                  heitvete puhastusrajatiste ning kohttöötlusseadmete komplektid ja elemendid;
               
            
                  4)
               
               
                  septikud;
               
            
                  5)
               
               
                  monteeritavad äravoolu rennkanalid;
               
            
                  6)
               
               
                  vaatlus- ja kontrollkaevud;
               
            
                  7)
               
               
                  vaatlus- ja kontrollkaevude ronirauad, redelid ja käsipuud;
               
            
                  8)
               
               
                  separaatorid;
               
            
                  9)
               
               
                  vaatlus- ja sadeveekaevude pealisosad.
               
            
   
      II LISA
      
         TOIMIVUSE PÜSIVUSE HINDAMISE JA KONTROLLIMISE SÜSTEEMID
      
      Käesoleva otsusega hõlmatud toodete suhtes, võttes arvesse nende põhiomadusi, kohaldatakse järgmisi toimivuse püsivuse hindamise ja kontrollimise süsteeme:
      
         Tabel 1
      
      
         Kõik põhiomadused, v.a tuletundlikkus
      
      
                  Tooted
               
               
                  Põhiomadused
               
               
                  Kohaldatav toimivuse püsivuse hindamise ja kontrollimise süsteem vastavalt määruse (EL) nr 305/2011V lisale
               
            
                  Tagasivoolu tõkestavad seadmed: õhutusklapp torude õhutamiseks
               
               
                  Kõik põhiomadused, v.a tuletundlikkus
               
               
                  4
               
            
                  Heitvete pumbajaamade ja kanalisatsioonipumplate komplektid
               
               
                  3
               
            
                  Heitvete puhastusrajatiste ning kohttöötlusseadmete komplektid ja elemendid
               
               
                  3
               
            
                  Septikud
               
               
                  3
               
            
                  Monteeritavad äravoolu rennkanalid
               
               
                  3
               
            
                  Vaatlus- ja kontrollkaevud
               
               
                  4
               
            
                  Vaatlus- ja kontrollkaevude ronirauad, redelid ja käsipuud
               
               
                  4
               
            
                  Separaatorid
               
               
                  4
               
            
                  Vaatlus- ja sadeveekaevude pealisosad
               
               
                  1
               
            
         
      
         Tabel 2
      
      
         Ainult tuletundlikkus
      
      Kõigi tabeli 1 esimeses veerus nimetatud toodete puhul määratakse toimivuse püsivuse hindamise ja kontrollimise süsteem sõltuvalt alamrühmast kindlaks järgmiselt:
      
         
      
                  Toote alarühmad
               
               
                  Kohaldatav toimivuse püsivuse hindamise ja kontrollimise süsteem vastavalt määruse (EL) nr 305/2011 V lisale
               
            
                  Tooted, mille puhul selgelt määratletav etapp tootmisprotsessis võimaldab parandada tuletundlikkust (nt tuleaeglustite lisamine või orgaanilise materjali vähendamine).
               
               
                  1
               
            
                  Tooted, mille suhtes kohaldatakse Euroopa õigusakte, mis võimaldavad nende tuletundlikkusklassi määrata ilma katsetamata
               
               
                  4
               
            
                  Tooted, mis ei kuulu ridades 1 ja 2 nimetatud alamrühmadesse
               
               
                  3